በሁለተኛ ደረጃ የቢሮው መግለጫ፤ የኦሮሚያ ብሔራዊ ክልልን “የኦሮሞ ክልል” ብሎ ከህገ መንግስቱ ውጪ መሰየሙ ነው፡፡ በመጀመሪያ ደረጃ “የኦሮሞ ክልል” የሚባል ክልል የለም፡፡ መግለጫው ይህን አጻጻፍ የተከተለው፣ የኦሮሚያ ብሔራዊ ክልልን “የኦሮሞዎች ብቻ” እንደሆነችና ሌሎች የኢትዮጵያ ብሔር ብሔረሰቦችን የማታቅፍ እንዲሁም አግላይ አስመስሎ፤ ማቅረብ የሞከረበት አደገኛ ተልዕኮ ያለው አጻጻፍ ነው፡፡ በኦሮሚያ ብሔራዊ ክልላዊ መንግስት እምነት፣ የኦሮሚያ ክልል የሁሉም ኢትዮጵያዊያን ናት፡፡ ለዚህ ደግሞ የክልሉ፣ ስያሜ “የኦሮሞ ክልል” የማይሆንበት ምክንያት ሁሉም የኢትዮጵያ ህዝቦች በወንድማማችነትና በአንድነት በፍቅር የሚኖሩባት ክልል እንደሆነች ምስክር መጥራት አያስፈልገንም፡፡
